ભારતમાં દરેક પ્રકારની કંપનીઓને ફિક્સ્ડ ડિપોઝિટ્સ સ્વીકારીને નાણા ઉભી કરી શકવાની છૂટ આપવામાં આવી નથી . હકીકત એ છે કે ભારતમાં કંપની એક્ટ 1956 હેઠળ નોંધાયેલી કંપનીઓ જેવી કે : 1 . નોન બેંકિંગ ફાઇનાન્સ કંપનીસ કે NBFCs 2 . મેન્યુફેક્ચરિંગ કંપનીઓ 3 . હાઉસિંગ ફાઇનાન્સ કંપનીઓ 4 . ફાઇનાન્શિયલ ઇન્સ્ટિટ્યુશન્સ અહીં એક વાત ખાસ ધ્યાનમાં લેવા જેવી છે કે કંપનીની ફિક્સ્ડ ડિપોઝિટ સ્વભાવગત સુરક્ષિત માનવામાં આવતી નથી . આ કારણે જ નિયંત્રક સત્તાવાળાઓએ તમામ પ્રકારની કંપનીઓને એફડી દ્વારા નાણા ઉભા કરવાની મંજુરી આપી નથી . કંપનીઓની ડિપોઝિટ્સમાં જોખમનું પ્રમાણ સૌથી ઉંચું હોવાને પગલે તેમાં રોકાણ કરતા પહેલા અનેક બાબતો ચકાસવી પડે છે . કારણ કે રોકાણકારોના નાણા સામે કંપનીઓની સંપત્તિ મૂકવામાં આવતી નથી . ભારતમાં જ્યારે કંપનીની ફિક્સ્ડ ડિપોઝિટમાં રોકાણ કરવાનો નિર્ણય લેવાનો હોય ત્યારે કંપનીને AAA રેટિંગ મળ્યું છે કે નહીં તે જોવું . AAA રેટિંગ ધરાવતી કંપનીઓમાં જોખમનું પ્રમાણ ઓછું હોય છે . જ્યારે કંપની ફિક્સ ડિપોઝિટ પસંદ કરવાની હોય ત્યારે કંપનીનો કેશ ફ્લો કેટલો છે ? તેની બેલેન્સશીટ કેવી છે , તેનો ડિવિડન્ડ પેમેન્ટ ટ્રેક રેકોર્ડ , તેની ખાધ વગેરે બાબતોની ચકાસણી કરવી જોઇએ . જો કે બેંક ડિપોઝિટની સરખામણીએ કંપની ડિપોઝિટમાં વધારે વ્યાજ મળે છે . જેના કારણે અનેક લોકો કંપની ફિક્સ્ડ ડિપોઝિટમાં રોકાણ કરવા આકર્ષાય છે .